
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 130 


24 Φεβρουάριου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΑΝΑΓΙΩΤΟΥ - ΣΠΥΡΙΔΩΝΑ 
ΚΩΝ/ΝΟΥ ΣΤΕΦΟΥ» και κύρωση του οργανισμού 
αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τεχνικός Κανονισμός Ελέγχου και Πιστοποίησης Κοι¬ 
νοτικών Κλάσεων Κονδύλων Πατάτας για Φύτευση 

Κατηγορίας «Βασικού». 2 

Αλιεία και συλλογή Οστρακοειδών στο Θερμαϊκό 

κόλπο. 3 

Χορήγηση προσωρινής άδειας μεταστεγάσεως της 
Ανώτερης Σχολής Δραματικής Τέχνης (Τμήμα Υπο¬ 
κριτικής) του Διομήδη Φωτιάδη. 4 

Σύσταση Νομικού Προσώπου στην κοιν. Γαρδικίου Ν. 
Τρικάλων με την επωνυμία «ΠΟΛΙΤΙΣΤΙΚΟΣ ΟΡΓΑ¬ 
ΝΙΣΜΟΣ ΚΟΙΝΟΤΗΤΑΣ ΓΑΡΔΙΚΙΟΥ». 5 

Ίδρυση τμήματος ΤΕΚ στο ΚΕΤΕΚ Κομοτηνής . 6 


ΠΡΟΕΔΡΙΚΑ ΔΙΑΤΑΓΜΑΤΑ 

(<) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΑΝΑΓΙΩΤΟΥ - ΣΠΥΡΙΔΩΝΑ 
ΚΩΝ/ΝΟΥ ΣΤΕΦΟΥ» και κύρωση του οργανισμού αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 10.11.1990 μυστική διαθήκη του Παναγιώ- 
του - Σπυρίδωνα Κων/νου Στέφου που δημοσιεύθηκε με 
το αριθ. 24/20.2.1992 πρακτικό του Μον. Πρωτοδικείου 
Αμφισσας, με την οποία συστήθηκε κοινωφελές Ιδρυμα 
με την επωνυμία «ΙΔΡΥΜΑ ΠΑΝΑΓΙΩΤΟΥ ΚΩΝ. ΣΤΕ¬ 
ΦΟΥ» και με έδρα το Γαλαξίδι. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 1.11.1993 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Γ.Υ 5246/14.10.1993 κοινή απόφαση του 
Πρωθυπουργού και του Υπουργού Οικονομικών με την 


οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 829/Β/20.10.1993). 

Με πρόταση του Υπουργού Εσωτερικών καθώς και του 
Υφυπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταοη του κοινωφελούς ιδρύματος 
με την επωνυμία «ΙΔΡΥΜΑ ΠΑΝΑΓΙΩΤΟΥ - ΣΠΥΡΙΔΩΝΑ 
ΚΩΝ/ΝΟΥ ΣΤΕΦΟΥ», η οποία έγινε από τον Παναγιώτη - 
Σπυρίδωνα Κων. Στέφο, με την από 10.11.1990 μυστική 
διαθήκη του, που δημοσιεύθηκε με το αριθ. 24/ 
20.2.1992 πρακτικό του Μον. Πρωτοδικείου Άμφισσας. 

Το Ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεΐα και τον έλεγχο των 
Υπουργών Εσωτερικών και Οικονομικών και διέπεται από 
τις διατάξεις της παραπάνω συστατικής του πράξης, του 
παρακάτω οργανισμού, του Α.Ν. 2039/39 και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελεΐται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΠΑΝΑΓΙΩΤΟΥ - ΣΠΥΡΙΔΩΝΑ 
ΚΩΝ/ΝΟΥ ΣΤΕΦΟΥ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΙΔΡΥΜΑ 
ΠΑΝΑΓΙΩΤΟΥ - ΣΠΥΡΙΔΩΝΑ ΚΩΝ. ΣΤΕΦΟΥ» που συστή¬ 
θηκε από τον Παναγιώτη - Σπυρίδωνα Στέφο με την από 
20.11.1990 μυστική διαθήκη του, η οποία δημοσιεύθηκε 
με το αριθ. 24/20.2.92 πρακτικό του Μον. Πρωτοδικείου 
Άμφισσας, αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του ΑΝ. 2039/39, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι ο Δήμος Γαλαξιδίου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοπός του Ιδρύματος είναι: 

α) Η εκτέλεση διαφόρων κοινωφελών έργων, όπως π.χ. 
η κατασκευή, επισκευή και συντήρηση δημοτικών δρόμων 
και πλατειών, εντός της πόλης του Γαλαξιδίου αποκλει¬ 
στικά και μόνο. 

β) Η επιχορήγηση του Ναυτικού Μουσείου με το ένα δω¬ 
δέκατο (1 /12) των μισθωμάτων του καταστήματος. 

γ) Η κατασκευή μνημείου του Αγνώστου Ναύτη. 

Άρθρο 3 

Περιουσία - Πόροι 

1. Περιουσία του Ιδρύματος αποτελούν: 

α) Ένα ισόγειο κατάστημα 83 πι 2 που βρίσκεται στην 
οδό Αριστοτέλους 28, στην Αθήνα. 

β) Χρηματικό ποσό ενός εκατομμυρίου οκτακόσιων χιλ. 
(1.800.000) δραχμών πλέον τόκων, από τον τίτλο κατάθε¬ 
σης επί προθεσμία της Εθνικής Τράπεζας της Ελλάδας 
που βρίσκεται στην αριθμ. 2728 θυρίδα της Εμπορικής 
Τράπεζας, το οποίο (ποσό) θα διατεθεί για την κατασκευή 
του Μνημείου του Αγνώστου Ναύτη. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από δεκαπενταμελές Διοικητικό 
Συμβούλιο που αποτελείται από τους: 

α) Τον κάθε φορά Δήμαρχο Γαλαξιδίου ως Πρόεδρο. 

β - ιβ) Το κάθε φορά Δημοτικό Συμβούλιο του Δήμου Γα- 
λαξιδίου, που σήμερα είναι ενδεκαμελές (11). 

ιγ) Τον κάθε φορά ιερέα του Ναού Αγίου Νικολάου. 

ιδ) Τον κάθε φορά Λυκειάρχη ή Γυμνασιάρχη ή Δ/ντή 
του Δημοτικού Σχολείου. 

ιε) Έναν εκπρόσωπο των οικοδόμων, που θα ορίζεται 
από τον Δήμαρχο. 

2. Η θητεία των μελών (πλην του Προέδρου) είναι τριε- 
τής και δύο μήνες πριν τη λήξη της, ο Πρόεδρος κινεί τη 
διαδικασία για τη συγκρότηση του νέου Διοικητικού Συμ¬ 
βουλίου που μπορεί να αποτελείται από τα ίδια πρόσωπα. 

Ο πρόεδρος παραμένει όσο διαρκεί η θητεία του. 

3. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/ 
1939. 

5. Το Διοικητικό Συμβούλιο συνεδριάζει τακτικά κάθε 
μήνα και έκτακτα οπότε το ζητήσει ο Πρόεδρος ή κάποιο 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

6. Το Διοικητικό Συμβούλιο βρίσκεται οε απαρτία όταν 


τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας το ιδρύματος, εφόσον έγιναν έπειτα από ειδική 
εντολή του Διοικητικού Συμβουλίου και αποδεικνύεται ότι 
πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Φωκίδας), τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του ΑΝ 2039/1939 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα διακαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεάν, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρείς (3) τουλάχιστον ημέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι' αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διχειρι- 
στικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμηνένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 


του οποίου καθορίζεται με απόφαση του Διοικητικού Συμ-* 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου άναπληρωτή του. 

δ) Τηρεί και φυλάττει τα διχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 
Εκτέλεση έργων 

1. Το Δημοτικό Συμβούλιο θα αποφασίζει για τα κάθε 
φορά εκτελούμενα έργα, τα οποία θα χρηματοδοτούνται 
αποκλειστικά από τα έσοδα του κληροδοτήματος και ανά¬ 
λογα με την αξία τους, από τα έσοδα ενός ή δύο ετών. Την 
κατασκευή του μνημείου του Αγνώστου Ναύτη, θα αναλά- 
βει ο Δήμος Γαλαξιδίου, το Κοινωφελές Ίδρυμα «Παναγι- 
ώτου Κων. Στέφου* και ο Σύλλογος Γαλαξιδιωτών, μαζί με 
συμπολίτες που διαθέτουν καλλιτεχνικές γνώσεις. 

Στο μνημείο θα εντοιχισθεί πλάκα, που θα αναγρά¬ 
φει: 

«Αφιερώνεται στην ιερά μνήμη των συμπολιτών μου, 
των παιδικών φίλων μου Παντελή Ε. Χαρδαβέλλα και Νί¬ 
κου Σ. Νικολάου καθώς και των προγόνων μου Νικολάου 
Κ. Στέφου και Πέτρου Δάνδουρα, που χάθηκαν στη θά¬ 
λασσα». 

Άρθρο 10 

Οικονομική διαχείριση . 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική πράξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 

για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 12. 

Τροποποίηση Οργανισμού 

♦ Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει.. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέχεται στον Δήμο Γαλαξι¬ 
δίου ως κεφάλαιο αυτοτελούς διαχειρίσεως για την εκτέ¬ 
λεση παρεμφερών σκοπών. 

Στον Υπουργό Εσωτερικών καθώς και στον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 21 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΥΦΥΠ. ΟΙΚΟΝΟΜΙΚΟΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΑΛΕΞ. ΠΑΠΑΔΟΠΟΥΛΟΣ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 313394 (2) 

Τεχνικός Κανονισμός Ελέγχου και Πιστοποίησης Κοινοτι¬ 
κών Κλάσεων Κονδύλων Πατάτας για Φύτευση Κατη¬ 
γορίας «Βασικού». 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΓΕΩΡΓΊΑΣ 

Έχοντας υπόψη: 

1. Τις διατάξεις: 

α) του άρθρου 1 παρ. 1 και 3 του Ν. 1338/1983 «Εφαρ¬ 
μογή του κοινοτικού δικαίου» (Α' 34) όπως τροποποιήθηκε 
από το άρθρο 6 του Ν. 1440/1984 «Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Ανθρακος και Χάλυβος και 
του Οργανισμού Εφοδιασμού ΕΫΡΑΤΟΜ» (Α’ 70). 

β) Του άρθρου 7 παρ. 3 του Ν. 1564/1985 «Οργάνωση 
παραγωγής και εμπορίας του πολλαπλασιαστικού υλικού 
φυτικών ειδών (Α' 164). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α’ 137) όπως προστέθηκε με το 
άρθρο 27 του Ν. 2081/92 (Α’ 154). 

δ) Της υπ’ αριθμ. 184/27.10.93 (ΦΕΚ 836 τ.Β'/ 
29.10.93) κοινής απόφασης του Πρωθυπουργού και του 
Υπουργού Γεωργίας «Ανάθεση αρμοδιοτήτων στον Υφυ¬ 
πουργό Γεωργίας Φλώρο Κωνσταντίνου» (Β' 836). 

2. Την οδηγία 93/17/ΕΟΚ της Επιτροπής των Ε.Κ. της 
30ης Μαρτίου 1993 περί καθορισμού κοινοτικών κλάσεων 
βασικών σπόρων γεωμήλων, των προϋποθέσεων και του 
χαρακτηρισμού που ισχύουν για τις κλάσεις αυτές (Ε.Ε. Ι_ 
106 της 30.4.93). 


3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

4. Την από 18.11.93 γνωμοδότηση της Τεχνικής Επι¬ 
τροπής πολλαπλασιαστικού υλικού, αποφασίζουμε: 

Άρθρο 1 

Με την παρούσα απόφαση καθορίζονται οι Κοινοτικές 
κλάσεις των κονδύλων πατάτας για φύτευση της κατηγο¬ 
ρίας «Βασικός πατατόσπορος», και οι προϋποθέσεις που 
απαιτούνται για την παραγωγή και εμπορία αυτών, σε συμ¬ 
μόρφωση προς την οδηγία 93/17/ΕΟΚ της Επιτροπής. 

Άρθρο 2 

1. Κόνδυλοι πατάτας για φύτευση που μπορούν να επι- 
λεγούν για τις κλάσεις του άρθρου 1 είναι εκείνοι που πλη¬ 
ρούν τις προϋποθέσεις για επίσημη πιστοποίηση ως «βα¬ 
σικός πατατόσπορος» κατά την έννοια του άρθρου 2 πα¬ 
ράγραφος 1 της Κοινής Υπουργικής Απόφασης 321063/ 
9.3.90 «Τεχνικός Κανονισμός Ελέγχου και Πιστοποίησης 
κονδύλων πατάτας για φύτευση» (Β' 220), ανταποκρίνο- 
νται στις προϋποθέσεις της παραγράφου 2 του παρόντος 
άρθρου και έχει διαπιστωθεί, μετά από επίσημο έλεγχο, 
ότι πράγματι ανταποκρίνονται στις εν λόγω προϋποθέ¬ 
σεις·. 

2. Οι προϋποθέσεις που αναφέρονται στην παράγραφο 
1 είναι οι ακόλουθες: 

α) Οι φυτοϋγειονομικές προϋποθέσεις που καθορίζο¬ 
νται: 

- Στην Υπουργική Απόφαση 259951/10.4.84 (Β' 260) 
«Μέτρα για την καταπολέμηση του χυτριδίου του σαρκώ¬ 
δους (8ΥΝΟΗΥΤΡ»ΐυΜ ΕΝϋΟΒΙΟΤΙΟυΜ 80ΗΙΙΒ)». 

- Στην Υπουργική Απόφαση 259958/10.4.84 (Β' 261) 
«Μέτρα για την καταπολέμηση του Χρυσονηματώδη της 
πατάτας (ΟΙ.ΟΒΟΟΕΒΑ Β08Τ00ΗΙΕΝ8Ι5 \Λ/01_Ι_ και 
(31-ΟΒΟΟΕΒΑ ΡΑΙ-υΟΑ 8ΤΟΝΕ). 

- Στο Π.Δ. 411/2.5.1980 (Α' 112) «περί ορισμού ασθε¬ 
νειών και εχθρών τινών των φυτών, ως υποχρεωτικώς κα- 
ταπολεμητέων». 

—Στο Π.Δ. 292/3.8.90 (Α’ 117) όπως ανατυπώθηκε Φυ- 
τοϋγειονομικοί όροι που πρέπει να πληρούν τα φυτά και τα 
φυτικά προϊόντα που εισάγονται στην Ελλάδα από άλλα 
κράτη μέλη των Ευρωπαϊκών Κοινοτήτων (Ε.Κ.) ή από τρί¬ 
τες χώρες, σε συμμόρφωση με Οδηγίες του Συμβουλίου 
και της Επιτροπής της Ε.Ο.Κ.». 

- Στην Υπουργική Απόφαση 283189/23.7.84 (Β' 542) 
«Μέτρα για την καταπολέμηση του παθογόνου βακτηρίου 
των γεωμήλων ΟΟΗΥΝΕΒΑΟΤΕΒΙΙΙΜ δΕΡΕϋΟΝΙΟυΜ 
(3ΡΙΕΚ ΕΤ ΚΟΤΗ) 3ΚΑΒΤ ΕΤ ΒΙΙΠΚΗ». 

β) Οι κόνδυλοι πατάτας για φύτευση πρέπει να προέρ¬ 
χονται από υλικό το οποίο ανταποκρίνεται στις προϋποθέ¬ 
σεις που καθορίζονται στο παράρτημα I και να ανταποκρί- 
νονται στις πρόσθετες ή αυστηρότερες προϋποθέσεις 
που καθορίζονται στο παράρτημα II. 

Άρθρο 3 

1. Οι Κοινοτικές κλάσεις της κατηγορίας «Βασικός πα¬ 
τατόσπορος» χαρακτηρίζονται ως ακολούθως: 

α) «Κλάση ΕΟΚ 1» στην περίπτωση που πληρούνται οι 
προϋποθέσεις που καθορίζονται στο παράρτημα I, εκτός 
του σημείου 3.3 στοιχείο β, και οι προϋποθέσεις που κα¬ 
θορίζονται στο παράρτημα II σημείο 1, ή 
β) «Κλάση ΕΟΚ 2» στην περίπτωση που πληρούνται οι 
προϋποθέσεις που καθορίζονται στο παράρτημα I, εκτός 

του σημείου 3.3 στοιχείο α, και οι προϋποθέσεις που κα¬ 
θορίζονται στο παράρτημα II σημείο 2. 

γ) «Κλάση ΕΟΚ 3» στην περίπτωση που πληρούνται οι 
προϋποθέσεις που καθορίζονται στο παράρτημα I, εκτός 
του σημείου 3.3. στοιχείο α, και οι προϋποθέσεις που κα¬ 
θορίζονται στο παράρτημα II σημείο 3. 

Ο χαρακτηρισμός αναγράφεται στην επίσημη ετικέττα 
που προβλέπεται στο παράρτημα III της Κοινής Υπουργι¬ 
κής Απόφασης 321063/9.3.90 (Β’ 220) «Τεχνικός Κανο¬ 
νισμός Ελέγχου και Πιστοποίησης κονδύλων πατάτας για 
φύτευση» και στην ένδειξη «Κλάση». 

2. Η αρμόδια Κεντρική Υπηρεσία του Υπουργείου Γεωρ- 
γίας ενημερώνει την Επιτροπή των Ε.Κ., ως προς την 
έκταση εφαρμογής των αντιστοίχων Κοινοτικών κλάσεων 
κατά την πιστοποίηση κονδύλων πατάτας για φύτευση που 
παράγονται στην Ελληνική επικράτεια. 

ΠΑΡΑΡΤΗΜΑ I 

ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΙ ΤΟ ΥΛΙΚΟ 
ΑΠΟ ΤΟ ΟΠΟΙΟ ΠΡΟΕΡΧΟΝΤΑΙ ΟΙ ΚΟΙΝΟΤΙΚΕΣ ΚΛΑ- 
ΣΕΙΣ ΤΗΣ ΚΑΤΗΓΟΡΙΑΣ «ΒΑΣΙΚΟΣ ΠΑΤΑΤΟΣΠΟΡΟΣ». 

1. Όπου χρησιμοποιούνται μέθοδοι μικροπολλαπλάσια- 
σμού, συμπεριλαμβανομένης της τεχνικής του μεριστώ- 
ματος: 

1.1.0 μητρικός κόνδυλος πρέπει να είναι απαλλαγμέ¬ 
νος από τους κατωτέρω επιβλαβείς οργανισμούς: 
α. ΕΒννίΝΙΑ ΟΑΒΟΤΟνΟΒΑ νΑΒ. ΑΤΒΟ3ΕΡΤΙ0Α 
β. ΕΤννίΝΙΑ 0ΗΒΥ8ΑΝΤΗΕΜΙ 
γ. Ιός που προκαλεί το καρούλιασμα των φύλλων της 
πατάτας. 

δ. Ιός Α της πατάτας, 
ε. Ιός Μ της πατάτας, 
στ. Ιός 3 της πατάτας, 
ζ. Ιός X της πατάτας, 
η. Ιός Υ της πατάτας. 

Η ανταπόκριση στις ανωτέρω προϋποθέσεις πρέπει να 
διαπιστώνεται με επίσημη εξέταση ή εξέταση κάτω από 
επίσημο έλεγχο σύμφωνα με τις κατάλληλες μεθόδους. 

1.2. ο υλικό που πολλαπλασιάζεται ΙΝ νίΤΒΟ και προέρ¬ 
χεται από τον μητρικό κόνδυλο πρέπει να ανταποκρίνεται 
στις προϋποθέσεις του ανωτέρω σημείου 1.1. 

Οι απαιτήσεις όμως, για υποχρεωτική επίσημη εξέταση 
ή εξέταση κάτω από επίσημο έλεγχο δεν έχουν εφαρμογή. 

2. Όπου χρησιμοποιείται η μέθοδος της κλωνικής επι¬ 
λογής, το αρχικό φυτό και οι κόνδυλοι που προέρχονται 
άμεσα από αυτό πρέπει: 

2.1. Να είναι απαλλαγμένα από τους επιβλαβείς οργανι¬ 
σμούς που αναφέρονται στο σημείο 1.1. 

Η ανταπόκριση στις προϋποθέσεις από το στοιχείο (γ) 
έως και το στοιχείο (η) πρέπει να διαπιστώνεται με επί¬ 
σημη εξέταση ή εξέταση κάτω από επίσημο έλεγχο σύμ¬ 
φωνα με τις κατάλληλες μεθόδους. 

2.2. Να έχουν αναπτυχθεί σε καλλιέργεια η οποία αντα- 
ποκρίνεται στις απαιτήσεις του κατωτέρω σημείου 3. 

3. Οι καλλιέργειες πρέπει: 

3.1. Να γίνονται σε έδαφος στο οποίο έχουν περάσει 
τρία (3) τουλάχιστον χρόνια από την τελευταία καλλιέργεια 
πατάτας. 

3.2. Να είναι απομονωμένες από καλλιέργειες κατώτε¬ 
ρου επιπέδου με επαρκή για την απομόνωση από¬ 
σταση. 

Η ανταπόκριση στην απαίτηση αυτή πρέπει να ελέγχεται 
με επίσημο καλλιεργητικό έλεγχο. 

3.3. Όσον αφορά τη μελάνωση: 

α) Να είναι απαλλαγμένες από μελάνωση στην περί¬ 
πτωση της «κλάσης ΕΟΚ 1» ή 


β) Να μην περιέχουν σε ποσοστό μεγαλύτερο από 
0,25% φυτά προσβεβλημένα από μελάνωση στην περί¬ 
πτωση της «κλάσης ΕΟΚ 2» και της «κλάσης ΕΟΚ 3». 

Η ανταπόκριση στην προϋπόθεση αυτή πρέπει να ελέγ¬ 
χεται με επίσημο καλλιεργητικό έλεγχο. 

3.4. Να μην περιέχουν σε ποσοστό μεγαλύτερο από 
0,1% φυτό που παρουσιάζουν συμπτώματα προσβολής 
από ιούς. 

Η ανταπόκριση στην προϋπόθεση αυτή πρεπει να ελέγ¬ 
χεται με επίσημο καλλιεργητικό έλεγχο, ο οποίος συμπλη¬ 
ρώνεται σε περίπτωση αμφιβολίας, με εργαστηριακές 
εξετάσεις των φύλλων σύμφωνα με τις κατάλληλες μεθό¬ 
δους. 

3.5. Όπου προβλέπεται επίσημος καλλιεργητικός 
έλεγχος, να υποβάλλονται σε δύο τουλάχιστον επισήμους 
καλλιεργητικούς ελέγχους. 

3.6. Να υπόκεινται στο χαμηλότερο δυνατό όριο όσον 
αφορά τον μέγιστο αριθμό πολλαπλασιασμών, λαμβανο- 
μένων υπόψη των συνθηκών παραγωγής. 

ΠΑΡΑΡΤΗΜΑ II 

ΠΡΟΣΘΕΤΕΣ Ή ΑΥΣΤΗΡΟΤΕΡΕΣ ΠΡΟΫΠΟΘΕΣΕΙΣ 
ΠΟΥ ΠΡΕΠΕΙ ΝΑ ΠΛΗΡΟΥΝ Η ΚΑΛΛΙΕΡΓΕΙΑ ΚΑΙ ΟΙ 
ΣΠΟΡΟΜΕΡΙΔΕΣ ΤΟΝ ΚΟΙΝΟΤΙΚΟΝ ΚΛΑΣΕΩΝ ΚΑΤΗ¬ 
ΓΟΡΙΑΣ «ΒΑΣΙΚΟΣ ΠΑΤΑΤΟΣΠΟΡΟΣ». 

1. «Κλάση ΕΟΚ 1». 

1.1. Η καλλιέργεια πρέπει: 

1.1.1. Να γίνεται σε έδαφος στο οποίο έχουν περάσει 
τρία τουλάχιστον χρόνια από την τελευταία καλλιέργεια 
πατάτας. 

1.1.2. Να είναι απαλλαγμένη από φυτά προσβεβλημένα 
από μελάνωση. Η ανταπόκριση στην προϋπόθεση αυτή 
πρέπει να ελέγχεται με επίσημο καλλιεργητικό έλεγχο. 

1.1.3. Να μην περιέχει σε ποσοστό μεγαλύτερο από 
0,5% φυτά που παρουσιάζουν συμπτώματα προσβολής 
από ιούς. Η ανταπόκριση στην προϋπόθεση αυτή πρέπει 
να ελέγχεται με επίσημο καλλιεργητικό έλεγχο, ο οποίος 
συμπληρώνεται, σε περίπτωση αμφιβολίας, με εργαστη¬ 
ριακές εξετάσεις των φύλλων σύμφωνα με τις κατάλληλες 
μεθόδους. 

1.1.4. Όπου προβλέπεται επίσημος καλλιεργητικός 
έλεγχος, να υποβάλλεται σε δύο τουλάχιστον επισήμους 
καλλιεργητικούς ελέγχους. 

1.1.5. Να υπάκειται στο χαμηλότερο δυνατό όριο όσον 
αφορά τον μέγιστο «αριθμό» πολλαπλασιασμών, λαμβανο- 
μένων υπόψη των συνθηκών παραγωγής. 

1.2. Οι σπορομερίδες δεν πρέπει: 

1.2.1. Να περιέχουν σε ποσοστό μεγαλύτερο από 1% 
του βάρους τους χώμα και ξένα σώματα. 

Η ανταπόκριση στην προϋπόθεση αυτή πρέπει να ελέγ¬ 
χεται με επίσημη εξέταση. 

1.2.2. Να περιέχουν σε ποσοστό μεγαλύτερο από 0,5% 
του βάρους τους κονδύλους προσβεβλημένους από ξηρά 
ή υγρά σήψη. 

Η ανταπόκριση στην προϋπόθεση αυτή πρέπει να ελέγ¬ 
χεται με επίσημη εξέταση. 

2. «Κλάση ΕΟΚ 2». 

Εφαρμόζονται οι προϋποθέσεις που καθορίζονται στο 
σημείο 1, με εξαίρεση το σημείο 1.1.2. 

Το όριο των προσβεβλημένων από μελάνωση φυτών δεν 
πρέπει να υπερβαίνει το 0,5%. 

3. «Κλάση ΕΟΚ 3». 

Εφαρμόζονται οι προϋποθέσεις που καθορίζονται στο 
σημείο 1, με εξαίρεση τα σημεία 1.1.2. και 1.1.3. 

Το όριο των προσβεβλημένων από μελάνωση φυτών δεν 
πρέπει να υπερβαίνει το 1%. 

Το όριο των φυτών που παρουσιάζουν συμπτώματα 
προσβολής από ιούς δεν πρέπει να υπερβαίνει το 1%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 1994 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΓΕΝΝΗΜΑΤΑ! Φ. ΚΩΝΣΤΑΝΤΙΝΟΥ 

-♦- 

Αριθ. 248790 (3) 

Αλιεία και συλλογή Οστρακοειδών στο Θερμαϊκό κόλπο. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Της παρ. 5 του άρθρου 10 του Ν.Δ. 420/1970 Αλιευ¬ 
τικός Κώδιξ (ΦΕΚ 27Α770) όπως αντικαταστάθηκε με την 
παρ. 2 του άρθρου 3 του Ν. 1740/1987 Αξιοποίηση και 
προστασία κοραλλιογενών σχηματισμών, ιχθυοτρόφων 
υδάτων, υδατοκαλλιεργειών και άλλες διατάξεις (ΦΕΚ 
221 Α787). 

β. Του άρθρου 1 του Π.Δ. 920/1975 «περί Αλιείας 
Οστράκων δια του εργαλείου ΑΡΓΑΛΕΙΟΣ» (ΦΕΚ 293 
Α775). 

γ. Του άρθρου 10 του Π.Δ. 189/1978 περί Κανονισμού 
Αλιείας εις τους κόλπους Θεσσαλονίκης και Θερμαϊκού 
(ΦΕΚ 41Α778). 

δ. Το Π.Δ. 468/1983 «Αλιεία και πώληση οστράκων» 
(ΦΕΚ 178Α783). 

2. Την 184/27.10.93 κοινή απόφαση του Πρωθυπουρ¬ 
γού και του Υπουργού Γεωργίας Ανάθεση αρμοδιοτήτων 
Υπουργού Γεωργίας στον Υφυπουργό Γεωργίας Φλώρο 
Κωνσταντίνου (ΦΕΚ/τ.Β /29.10.93). 

3. Την αριθμ. 174/1.9.93 Γνωμοδότηση του Συμβου¬ 
λίου Αλιείας. 

4. Τις δ/ξεις του Ν. 2081 /92, (ΦΕΚ 154/Α/92), αποφα¬ 
σίζουμε: ~ 

1. Στο Θερμαϊκό κόλπο και εσωτερικά της νοητής γραμ¬ 
μής που ενώνει το Ακρωτήριο Κασσάνδρας με το φάρο 
Στομίτου (Τζάγεζι) στις εκβολές του Πηνειού ποταμού, 
απαγορεύεται η αλιεία με οποιονδήποτε τρόπο, μέσο ή 
εργαλείο, η μεταφορά και η εμπορία των προερχομένων 
από την απαγορευμένη περιοχή οστράκων, για τα παρα¬ 
κάτω είδη: 

1. Κυδώνια (νΕΝΙΙδ νΕΒΒΙΙΟΟδΑ), από 1ης Ιουλίου μέ¬ 
χρι και της 31ης Οκτωβρίου. 

II. Χάβαρα (ΜΟϋΙΟΕΙΙδ ΒΑΡΒΑΤΙΙδ): από 1ης Απριλίου 
μέχρι και της 31ης Οκτωβρίου. 

III. Στρείδια (ΟδΤΒΕΑ ΕΟΙΙϋδ) από 1ης Απριλίου μέχρι 
και της 31ης Οκτωβρίου. 

2. Απαγορεύεται η αλιεία, η συλλογή και η πώληση 
αλιευομενων, καλλιεργουμένων, διατηρουμένων σε εγκα¬ 
ταστάσεις καλλιέργειας ή φυσικούς θαλάσσιους χώρους, 
οστράκων των παρακάτω ειδών, εφόσον έχουν: 

I. Κυδώνια (νΕΝϋδ νΕΒΒΙΐόΟδΑ), μήκος μικρότερο 
από τέσσερα και ήμισυ εκατ. (4,5σιη). 

II. Χάβαρα (ΜΟΟΙΟΕΙΙδ ΒΑΡΒΑΤΙΙδ) μήκος μεγάλου 
άξοντα μικρότερο από τέσσερα εκατ. (4αη). 

III. Στρείδια (ΟδΤΒΕΑ ΕΟϋϋδ) μέση διάμετρο μικρό¬ 
τερη από επτά εκατοστά (7οιη). 

IV. Μύδια (ΜΙΠΊΕυδ ΟΑί-Ι-ΟΡΒΟνίΟΙΑυδ) μήκος μεγά¬ 


λου άξονα μικρότερο από πέντε εκατ. (5σητ). 

3. Επιτρέπεται η αλιεία οστράκων: 

I. Με κωπήλατα και μηχανοκίνητα σκάφη της παράκτιας 
αλιείας και με τα αλιευτικά εργαλεία γνωστά ως «χέρα» και 
«αργαλειός». 

II. Με υποβρύχια αλιεία και συλλογή από δύτη, με την 
χρησιμοποίηση καταδυτικής συσκευής εγκατεστημένης 
στο σκάφος. 

Με τις εξής προϋποθέσεις: 

α. Αλιεύεται αποκλειστικά το είδος Κυδώνι (νΕΝΙΙδ 
νΕΒΒυΟΟδΑ). 

β. Ο χρησιμοποιούμενος από το δύτη αναπνευστικός 
σωλήνας που προέρχεται από την επί του σκάφους κατα¬ 
δυτική συσκευή, έχει μήκος μέχρι εβδομήντα (70μ.). 

γ. Το σκάφος με τη συσκευή βρίσκεται για αλιεία και 
συλλογή οστράκων σε απόσταση πέραν των πενήντα (50 
μ.) από τα επίσημα όρια των κανονικώς λειτουργουσών 
εγκαταστάσεων θυννείων και γενικά υδατοκαλλιεργητι- 
κών μονάδων. 

III. Σε κάθε σκάφος που επιβαίνουν μέχρι (3) τρεις 
επαγγελματίες αλιείς, από τους οποίους, ο ένας (1) στην 
περίπτωση της διενεργείας αλιείας και συλλογής οστρά¬ 
κων με τη βοήθεια καταδυτικής συσκευής από του σκά¬ 
φους θα εκτελεί απαραίτητα χρέη επιτηρητή (Κολαουζιέ- 

ρης). 

ΙΩ. Να διενεργείται μόνο κατά τη διάρκεια της ημέρας 
και ειδικώτερα μία (1) ώρα μετά την ανατολή ως και μία (1) 
ώρα πριν την δύση του ηλίου. 

V. Σε Έλληνες επαγγελματίες οστρακοαλιείς. 

4. Οι παραβάτες των διατάξεων της παρούσας απόφα¬ 
σης, τιμωρούνται με τις ποινές που προβλέπονται από το 
άρθρο 11 του Ν.Δ. 420/1970 (ΦΕΚ 27Α /70) όπως αντι- 
καταστάθηκε με την παρ. 3 του άρθρου 3 του Ν. 1740/ 
1987 (ΦΕΚ 221 Α787) όπως αντικαταστάθηκε με το άρ¬ 
θρο 9 του Ν. 2040/1992 (ΦΕΚ 70 Α/92). 

5. Η παρούσα απόφαση ισχύει μέχρι ένα (1) χρόνο από 
τη δημοσίευσή της στην Εφημερίδα της Κυβερνήσεως. 

Από τις δ/ξεις της παρούσας απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουαρίου 1994 

Ο ΥΦΥΠΟΥΡΓΟΣ 

ΦΛ. ΚΩΝΣΤΑΝΤΙΝΟΥ 
-4- 

Αριθ. 47877/π.έτ. (4) 

Χορήγηση προσωρινής άδειας μεταστεγάσεως της Ανώ¬ 
τερης Σχολής Δραματικής Τ έχνης (Τ μήμα Υποκριτικής) 

του Διομήδη Φωτιάδη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941 177 «περί Οεργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ. 
(ΦΕΚ 127/Α/13.5.81), άρθρο 6 παρ. 7. 

3. Τα άρθρα 13 και 15 του Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 370/83 «Κανονισμός οργάνωσης και λει¬ 
τουργίας Ανωτέρων Σχολών Δραματικής Τέχνης (Τμήμα 
Υποκριτικής), (ΦΕΚ 130/Α/83). 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1129 


5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/91). 

Υπουργική Απόφαση με θέμα: «μεταβίβαση αρμοδιοτή¬ 
των Υπουργού και δικαιώματος Υπογραφής» με εντολή 
Υπουργού «στον Γενικό Γραμματέα, και στους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Αίτηση του Διομήδη Φωτιάδη με τα συνοδεύοντα δι- 
καιολογητικά για τη μεταστέγαση της Ανώτερης Σχολής 
Δραματικής Τέχνης που λειτουργεί επ’ ονόματί του, από 
το κτίριο επί της οδού Κεφαλληνίας 52 στο κτίριο επί της 
οδού Αριστοτέλους 36 στην Αθήνα. 

7. Την αριθ. 13569/20.7.92 (ΦΕΚ 487/Β/92) απόφασή 
μας με την οποία χορηγήθηκε άδεια ίδρυσης και λειτουρ¬ 
γίας Ανώτερης Σχολής Δραματικής Τέχνης (Τμήμα Υπο¬ 
κριτικής στο Διομήδη Φωτιάδη και στο επί της οδού Κε¬ 
φαλληνίας 52 κτίριο στην Αθήνα. 

8. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αριθ. ΔΙΟΙΚ/Β/2436/15.1.1985 (ΦΕΚ 
31/Β/21.1.1985) Κοινή απόφαση των Υπουργών Προε¬ 
δρίας της Κυβέρνησης και Πολιτισμού και Επιστημών 
«Ανασύνθεση και σύσταση συλλογικών οργάνων του 
ΥΠΠΟ και των εποπτευομένων απ’ αυτό Δημοσίων Υπη¬ 
ρεσιών» και αφορά το επί της οδού Αριστοτέλους 36 κτίριο 
στην Αθήνα, αποφασίζουμε: 

1. Χορηγούμε προσωρινή άδεια μεταστεγάσεως της 
Ανώτερης Σχολής Δραματικής Τέχνης (Τμήμα Υποκριτι¬ 
κής) του Διομήδη Φωτιάδη, από το κτίριο επί της οδού Κε¬ 
φαλληνίας 52 στο κτίριο επί της οδού Αριστοτέλους 36 
στην Αθήνα, μέχρι λήξεως του σχολικού έτους 1993-94, 
λόγω ότι το κτίριο δεν διαθέτει πλήρως τις προϋποθέσεις 
του Νόμου για την καταλληλότητα των εγκαταστάσεων 
των Ανώτερων Σχολών Δραματικής Τέχνης (Τμήμα Υπο¬ 
κριτικής). 

2. Από τις διατάξεις αυτής της Απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουαρίου 1994 
Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. 1511 (5) 

Σύσταση Νομικού Προσώπου στην κοιν. Γαρδικίου Ν. Τρι¬ 
κάλων με την επωνυμία «ΠΟΛΙΤΙΣΤΙΚΟΣ ΟΡΓΑΝΙ¬ 
ΣΜΟΣ ΚΟΙΝΟΤΗΤΑΣ ΓΑΡΔΙΚΙΟΥ». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του αρθ. 187 του Δημοτικού και Κοινο¬ 
τικού Κώδικα (Π.Δ. 323/89). 

2. Την αριθμ. 89/93 απόφαση του κοινοτικού Συμβου¬ 
λίου κοινότητας Γαρδικίου. 

3. Τις διατάξεις του αρθρ. 27 Ν. 2081 /92 και της εγκυ¬ 
κλίου 570/7.10.92 της Γραμματείας του Υπουργικού Συμ¬ 
βουλίου, αποφασίζουμε: 

1. Συνιστάται ίδιο Νομικό Πρόσωπο με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΚΟΙΝΟΤΗΤΑΣ ΓΑΡΔΙ- 
ΚΙΟΥ» στην κοινότητα Γαρδικίου. 

2. Σκοπός του Νομικού Προσώπου είναι: 

α. Η ανάπτυξη πνευματικών, πολιτιστικών εκδηλώσεων 
και δραστηριοτήτων στην κοινότητα. 


β. Η δημιουργία πνευματικού κέντρου, δανειστικής βι¬ 
βλιοθήκης χώρου για διαλέξεις και συζητήσεις. Η διοργά¬ 
νωση θεατρικών παραστάσεων και άλλων καλλιτεχνικών 
εκδηλώσεων. 

Η εξεύρεση και διαφύλαξη του λαογραφικού υλικού της 
κοινότητας. 

Η διοργάνωση μορφωτικών σεμιναρίων, διαλέξεων και 
συζητήσεων για την προώθηση των τοπικών προβλημά¬ 
των. Η δημιουγία μουσικής σχολής και η προβολή της καλ¬ 
λιτεχνικής δημιουργίας. 

γ. Το Νομικό πρόσωπο θα είναι αρμόδιο να αναλαμβάνει 
και να υλοποιεί εκδηλώσεις σε εθνικές και ιστορικές επε¬ 
τείους και όλες τις πολιτιστικές εκδηλώσεις. 

δ. Για την πραγμάτωση των ανωτέρω σκοπών ο Πολιτι¬ 
στικός Οργανισμός θα συνεργάζεται με άλλους φορείς 
(σωματεία, οργανώσεις, συλλόγους) και θα προσκαλεί 
προσωπικότητες του πνευματικού, επιστημονικού καλλι¬ 
τεχνικού χώρου, μουσικοχορευτικά θεατρικά και άλλα 
καλλιτεχνικά συγκροτήματα. 

3. Το Νομικό Πρόσωπο διοικείται από 9μελές Διοικητικό 
Συμβούλιο που αποτελείται από τους: 
α. Πρόεδρο της κοινότητας, ως Πρόεδρο, 
β. Πέντε κοινοτικούς Συμβούλους με τους αναπληρω¬ 
τές τους. 

γ. Τέσσερις δημότες της Κοινότητας, με τους αναπλη¬ 
ρωτές τους, που ορίζονται με απόφαση του Κοιν. Συμβου¬ 
λίου. 

Το Διοικητικό Συμβούλιο εκλέγει από τα μέλη του τον 
αντιπρόεδρο. 

Η θητεία του Διοικητικού Συμβουλίου ακολουθεί την 
κοινοτική περίοδο. 

- Πόροι του Νομικού Προσώπου είναι: 
α. Επιχορήγηση από την Κοινότητα. 

β. Επιχορήγηση από το κράτος, 
γ. Εισφορές, δωρεές, κληρονομιές, συνδρομές κατοί¬ 
κων, οργανισμών και σωματείων. Επίσης οι εισπράξεις ει¬ 
σιτηρίων σαν αντίτιμο προγραμμάτων και υπηρεσιών που 
θα παρέχει. 

- Περιουσιακά στοιχεία του Νομικού Προσώπου είναι: 
α. Κάθε χώρος ή εγκατάσταση που θα παραχωρήσει η 

κοινότητα στον Πολιτιστικό Οργανισμό. 

β. Κάθε είδους υλικό που θα χρησιμοποιείται για τις 
δραστηριότητες και την λειτουργία του Πολιτιστικού Ορ¬ 
γανισμού. 

6. Το Νομικό Πρόσωπο θα χρησιμοποιεί χωριστή στρόγ- 
γυλη σφραγίδα που θα φέρει περιμετρικά χαραγμένες τις 
λέξεις «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΚΟΙΝΟΤΗΤΑΣ 
ΓΑΡΔΙΚΙΟΥ» και εσωτερικά ένα έλατο. 

7. Το Νομικό Πρόσωπο με απόφασή του καταρτίζει ή 
τροποποιεί τον κανονισμό λειτουργίας του Πολιτιστικού 
Οργανισμού, που εγκρίνεται με απόφαση του Κοινοτικού 
Συμβουλίου. 

8. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και σε περίπτωση κω¬ 
λύματος από τον Αντιπρόεδρο. 

9. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου το ύψος της 
οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 9 Φεβρουαρίου 1994 

Ο Νομάρχης 
ΧΡ. ΚΑΡΑΦΟΥΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


Αριθ. 101924 (6) 

Ίδρυση τμήματος ΤΕΚ στο ΚΕΤΕΚ Κομοτηνής. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του 212/69 «Περί Οργανώσεως και 
Διοικήσεως του ΟΑΕΔ». 

2. Τις διατάξεις του 405/71 Β.Δ. «Περί οργανώσεω, συ- 
γκροτήσεως και λειτουργίας των Υπηρεσιών του 
ΟΑΕΔ*. 

3. Τις διατάξεις του Ν. 709/77 «Περί καθιερώσεως κι¬ 
νήτρων επαγγελματικής κατάρτισης εργατικού δυναμικού 
κ\π.». 

4. Την εισήγηση της Υπηρεσίας. 

5. Την 153/4/25.1.94 απόφαση του Δ.Σ. του Οργανι¬ 
σμού, αποφασίζουμε: 

Άρθρο 1 

Ιδρύουμε στο ΚΕΤΕΚ Κομοτηνής Τμήμα Ταχύρρυθμης 
Επαγγελματικής κατάρτισης ειδικότητας «ΔιαχεΙρησης 
εγκαταστάσεων υγρών λυμάτων». 

Άρθρο 2 

Σκοπός του ιδρυόμενου τμήματος είναι η επαγγελμα¬ 
τική κατάρτιση του εργατικού δυναμικού της ευρύτερης 
περιοχής με το σύστημα της Ταχύρρυθμης Επαγγελματι¬ 


κής Κατάρτισης στην ειδικότητα «ΔιαχεΙρησης εγκατα¬ 
στάσεων υγρών λυμάτων». 

Άρθρο 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται με βάση τις ισχύ- 
ουσες διατάξεις. 

Άρθρο 4 

Η λειτουργία του ιδρυόμενου τμήματος καθορίζεται με 
τον κανονισμό λειτουργίας εκπαιδευτικών μονάδων ΤΕΚ. 

Άρθρο 5 
Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου ΟΑΕΔ ύψους 32.000.000 δρχ. περίπου για το τρέ- 
χον οικονομικό έτος. 

2. Για την ανωτέρω δαπάνη έχει εγγράφει πίστωση στον 
Προϋπολογισμό του ΟΑΕΔ ύψους 33.000.000 δρχ. περί¬ 
που με τα στοιχεία ΚΑ 414, 521/α, 421 /β, 535/α. 

Κάθε άλλη λεπτομέρεια αναγκαία για την εκτέλεση της 
παρούσας, ρυθμίζεται με απόφασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 9 Φεβρουάριου 1994 

Ο Διοικητής 
ΡΟΒ. ΣΠΥΡΟΠΟΥΛΟΣ 

